Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „****LAZDIJŲ LIGONINĖS SVEIKATOS PRIEŽIŪROS PASLAUGŲ KOKYBĖS GERINIMAS“ IR JO DALINIO FINANSAVIMO**

2020 m. kovo 13 d. Nr. 34-295

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.2 tikslo „Sukurti efektyvią sveikatos priežiūros sistemą“ 3.2.1. uždaviniu „Užtikrinti sveikatos priežiūros paslaugų kokybę ir prieinamumą“, 3.2.2. uždaviniu „Atnaujinti sveikatos priežiūros paslaugas teikiančių įstaigų infrastruktūrą bei medicininę įrangą“, atsižvelgdama į Lietuvos Respublikos sveikatos apsaugos ministerijos 2020-02-14 raštą Nr. (9.3.3-15)10-946 „Dėl investicinių lėšų poreikio 2021–2023 metams“, Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos ir viešosios įstaigos „Lazdijų ligoninė“ projektui „Lazdijų ligoninės sveikatos priežiūros paslaugų kokybės gerinimas“. Projekto vertė – 1 360 000,00 Eur su PVM.

2. Numatyti Lazdijų rajono savivaldybės biudžete lėšų šio projekto daliniam finansavimui 30 proc. projekto vertės išlaidų, jeigu bus gautas Lietuvos Respublikos valstybės investicijų programos finansavimas.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, tel. (8 318) 51 244

**LAZDIJŲ RAJONO SAVIVALDYBĖS TARYBOS SPRENDIMO „DĖL PRITARIMO PROJEKTUI „LAZDIJŲ LIGONINĖS SVEIKATOS PRIEŽIŪROS PASLAUGŲ KOKYBĖS GERINIMAS“ IR JO DALINIO FINANSAVIMO“**

 **PROJEKTO**

**AIŠKINAMASIS RAŠTAS**

2020 m. kovo 2 d.

Lazdijų rajono savivaldybės tarybos sprendimo projektas „Dėl pritarimo projektui „Lazdijų ligoninės sveikatos priežiūros paslaugų kokybės gerinimas“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.2 tikslo „Sukurti efektyvią sveikatos priežiūros sistemą“ 3.2.1. uždaviniu „Užtikrinti sveikatos priežiūros paslaugų kokybę ir prieinamumą“, 3.2.2. uždaviniu „Atnaujinti sveikatos priežiūros paslaugas teikiančių įstaigų infrastruktūrą bei medicininę įrangą“, atsižvelgiant į Lietuvos Respublikos sveikatos apsaugos ministerijos 2020-02-14 raštą Nr. (9.3.3-15)10-946 „Dėl investicinių lėšų poreikio 2021–2023 metams“.

Šio sprendimo tikslas – pritarti Lazdijų rajono savivaldybės administracijos ir viešosios įstaigos „Lazdijų ligoninė“ projektui „Lazdijų ligoninės sveikatos priežiūros paslaugų kokybės gerinimas“ bei numatyti Lazdijų rajono savivaldybės biudžete lėšų daliniam šio projekto finansavimui 30 procentų nuo bendros projekto vertės. Projektas teikiamas Lietuvos Respublikos sveikatos apsaugos ministerijos 2021–2023 metų valstybės investicijų programai.

Projekto tikslas – plėtoti sveikatos infrastruktūrą ir gerinti sveikatos priežiūros paslaugų kokybę, saugą, prieinamumą ir į pacientą orientuotą sveikatos priežiūrą Lazdijų ligoninėje. Siekiant tikslo, planuojama:

1. Atnaujinti Terapijos-geriatrijos skyrių. Paskutinį kartą remontas atliktas 2005–2006 m. iš savivaldybės biudžeto lėšų. Skyriuje reikalingas kapitalinis remontas įrengiant ventiliacijos sistemą, deguonies sistemą į palatas, pajungiant karšto vandens tiekimą į palatas, atnaujinant medicininio personalo iškvietimo sistemą pacientams ir kitus darbus, kurie pagerintų gydymo ir slaugos kokybę. Bendras skyriaus plotas – 670 m2, remonto kaina 667 670,74 Eur su PVM.

2. Atnaujinti Priėmimo-skubios pagalbos ir ambulatorinių konsultacijų skyriaus fizinės medicinos ir reabilitacijos kabinetus. Paskutinį kartą remontas atliktas 2005 m. iš ligoninės lėšų. Bendras kabinetų plotas – 237 m2, patalpų remonto kaina 281 584,34 Eur su PVM.

3. Praplėsti Palaikomojo gydymo ir paliatyviosios pagalbos skyrių. Daugėjant slaugos pacientų yra tikslinga didinti slaugos skyrių. Šiuo metu prie slaugos skyriaus yra reanimacijos intensyviosios terapijos skyrius, kurį būtų galima iškelti į laisvas patalpas, o esamas reanimacijos intensyviosios terapijos skyriaus patalpas pritaikyti slaugos skyriaus pacientų poreikiams. Remonto kaina 121 822,24 Eur su PVM.

4. Perkelti Chirurginio profilio skyriaus su operacine ir intensyviąja terapija reanimacijos palatas. Reanimacijos skyriaus perkėlimui reikia papildomai 160 m2 ploto patalpų, įrengimui 190 679,18 Eur su PVM.

Projektavimo ir inžinierinės paslaugos kaina 98 243,5 Eur su PVM.

Skyrus investiciniam projektui finansavimą, Lazdijų rajono savivaldybės biudžeto lėšomis reikalingas prisidėjimas ne mažiau 30 proc. projekto vertės. Bendra projekto vertė – 1 360 000,00 Eur. Lazdijų rajono savivaldybės biudžeto lėšos 30 proc. bendros projekto vertės sudarytų 408 000,00 Eur.

Sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir investicinių projektų

valdymo skyriaus vedėjo pavaduotojas Vidmantas Pilvinis